آلتمیشسککیزینجى درس
عوضلیکلر (10)
4. غیر مۆعین عوضلیکلر
ج) "نه" سؤزۆنۆن اساسیندا دۆزهلنلر: نه ایسه، هئچ نه، هر نه، هابئله حالین شکیلچیلرینى قبول ائتمیش "نه" سؤزۆنه "سه" قوشماسى آرتیرماقلا دۆزهلنلر: نهیین سه، نهیه سه، نهیى سه، نه ده سه، ندنسه.
بو سون عوضلیکلردن بیرینجیلری منسوبیت، حال علامتلرینى آلار، آنجاق ایکینجى دسته اونلارین هئچ بیرینى قبول ائتمز.
د. "کس-زاد" سؤزلرینین اساسیندا دۆزهلن غیر مۆعین عوضلیکلر: هئچ کس، هر کس، بیر کس، هر بیر کس، هئچ بیر کس، هر زاد، هئچ زاد، بیر زاد، هر بیر زاد، هئچ بیر زاد، فیلانکس، ...
بو غیر مۆعین عوضلیکلرین هامیسى حاللانار، آنجاق "فیلانکس"دن باشقا هئچ بیری جمع علامتى گؤتۆرمز. چۆنکى "هئچ" سؤزۆ یوخلوق، "بیر" سؤزۆ تکلیک و "هر" سؤزۆ چوخلوق بیلدیریر کى، جمعه موغاییردیر.
ه. نئچه، بعضى، هامى سؤزلرى واسیطهسیله دۆزهلن غیر مۆعین عوضلیکلر: نئچهسى، بعضى، بعضیسى، بعضیلرى، هامی، هامیسی.
بو عوضلیکلر حاللانار، آنجاق جمع علامتى قبول ائلهمز.
azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab